רישיון נשק

רישיון נשק (הידוע גם בשם רישיון כלי ירייה) הוא רישיון או היתר שניתן על ידי מוסדות מסוימים (בדרך כלל על ידי המשטרה) של מדינה (לעיתים מחוז או עיר), המאפשר לבעל הרישיון לקנות, להחזיק, ובעת הצורך לעשות שימוש בכלי נשק (לרוב מדובר בנשק חם). לרוב מחזיק הרישיון כפוף למספר תנאים או הגבלות, במיוחד בכל הנוגע לדרישות אחסון או השלמת מטווחים וקורס בטיחות בנשק, כמו גם במרבית המדינות נעשות בדיקות רקע פסיכולוגיות ופליליות מקיפות בטרם ניתן הרישיון. המחזיק ברישיון נשק לרוב לא יוכל להיכנס עם נשקו לכל מקום בשטח הריבוני של המדינה בה הונפק לו הרישיון. הרישיונות מונפקים בהתאם למדיניות בקרת הנשק המקומית.

היקף ההיתר או הרישיון משתנה בהתאם לסוג הנשק ו\או הפעילות שלשמה נדרש הנשק. לדוגמה, רישיון עשוי לאפשר לבעליו לעסוק בציד, קליעה למטרה או לאפשר לבעליו להחזיק בנשק להגנה עצמית, לשאת נשק מוסתר, או להפעיל עסק (להיות סוחר נשק או נשק במקצועו). רובים, רובי ציד, אקדחים עשויים לדרוש רישיונות נפרדים (תלוי בשיפוט של המדינה או המחוז המנפיק). בצה"ל, אלו שמורשים להוציא רישיון לכלי אקדח אלו קצינים בצה"ל מדרגת סגן ומעלה ונגדים מדרגת רס"ר ומעלה (כולל מקבילים גם בעולם הביטחון), יוצאי יחידות קרביות, לוחמים לשעבר שהשתחררו רובאי 03 (חיל הים, חיל רגלים, חיל ההנדסה הקרבית, שריון, תותחנים).

רישיון נשק בישראל
לפי הוראות חוק כלי הירייה, תש"ט-1949, החזקת כלי ירייה במדינת ישראל – אינה זכות מוקנית לאזרח, אלא מתאפשרת רק לאחר קבלת רישיון מאת הרשות המוסמכת, כהגדרתה בסעיף 1 לחוק: "הרשות המוסמכת - פקיד רישוי על פי המלצת קצין משטרה בכיר". העונש המקסימלי בישראל על נשיאת נשק ללא היתר הוא שבע שנות מאסר. קבלת רישיון לכלי ירייה מותנית בעמידה בתבחינים (קריטריונים), הנקבעים על ידי השר לביטחון הפנים בתאום עם גורמי הביטחון. תבחינים (קריטריונים) אלה כוללים דרישות סף, ביניהן הדרישה לעמוד באחת מן העילות המפורטות להלן. רשימת העילות המפורטת הזו היא סגורה וממצה, ולא ניתן לקבל רישיון פרטי או הרשאה להחזקתו או נשיאתו של כלי ירייה אלא באחת מעילות אלה:
העילות למתן רישיון לכלי ירייה ברישוי פרטי (מעודכן ל-2019)שם התבחין והגדרתוסוג כלי הירייה והתחמושתמגורים ביישוב זכאי – מי שהוכיח כי מרכז חייו מתקיים ביישוב, אשר לגביו נקבעה זכאות על ידי משטרת ישראל (ישובים בעיתיים מבחינה ביטחונית, לרוב מעבר לקו הירוק) אקדח אחד ו-50 כדוריםעבודה ביישוב זכאי – מי שהוכיח כי רוב עבודתו מתבצעת ביישוב, אשר לגביו נקבעה זכאות על ידי משטרת ישראל אקדח אחד ו-50 כדוריםהובלת חומרי נפץ – בעל רישיון בר תוקף להובלת חומרי נפץ, העוסק בכך ברוב שעות עבודתו אקדח אחד ו-50 כדורים שירות פעיל בכוחות הביטחון – קצין בדרגת סגן ומעלה או נגד מדרגת רס"ר ומעלה, המשרתים בצה"ל בשירות סדיר, או בשירות מילואים פעיל, או מקביל לאחד מאלה בשירות בכוחות הביטחון ו\או משרת ביחידה מיוחדת, בשירות סדיר או במילואים לפי רשימה שנקבעה על ידי גורם שהוסמך לכך בכוחות הביטחון אקדח אחד ו-50 כדורים שירות עבר בכוחות הביטחון – מי ששירת בצה"ל והוא בדרגת סא"ל ומעלה, או מקביל לו בכוחות הביטחון ו\או מי ששירת ביחידה מיוחדת בכוחות הביטחון, מתוך רשימה שנקבעה על ידי גורם שהוסמך לכך בכוחות הביטחון ו\או מי ששירת שירות קבע במשטרת ישראל במשך שנתיים לפחות ו/או בעלי תעודת לוחם גם רובאי 03 אקדח אחד ו-100 כדוריםהכשרה ייחודית – בוגר קורס מאבטחים אחיד בבית ספר להכשרת מאבטחים של רשות שדות התעופה ו\או בוגר קורס מאבטחים בשב"כ ברמת הכשרה שנקבעה על ידי הרשות המוסמכת ו\או בוגר קורס מאבטחים ברמה מתקדם א במוסד הכשרה מונחה ומאושר על ידי המשטרה ובלבד שעבד בגוף מונחה משטרה שנתיים לפחות. אקדח אחד ו-50 כדוריםקצין ביטחון בגוף מוכר – קצין ביטחון בגוף המוכר על ידי משטרת ישראל, שהוכשר לפי דרישות המשטרה, משמש בתפקיד זה בפועל אקדח אחד ו-100 כדוריםהמלצה פרטנית של משטרת ישראל כלי ירייה ותחמושת על פי המלצתה הפרטנית של משטרת ישראלכבאי – כבאי בשירות פעיל, בעל ותק של שנה לפחות בתפקידו אקדח אחד ו-50
כדוריםמתנדב בארגון הצלה - מתנדב פעיל בארגונים כמו מד"א, איחוד הצלה או זק"א, בעל ותק של שנה לפחות בתפקידואקדח אחד ו-50
כדוריםעובד מד"א – עובד מד"א קבוע בשירות פעיל, בעל ותק של שנה לפחות בתפקידו אקדח אחד ו-50
כדוריםמדריך ירי – בעל רישיון תקף של מדריך ירי אקדח אחד ו-50
כדוריםספורטאי אולימפי – יורה פעיל - רישיון לכלי ירייה המשמשים לירי אולימפי: חבר רשום בהתאחדות הקליעה בישראל שנתיים ברצף, אשר השתתף בכל עונה בחמש תחרויות המוכרות על ידי התאחדות הקליעה כלי ירייה לפי המלצת התאחדות הקליעה, בכפוף להגבלות המצוינות בהגדרת התבחין (לא יינתן רישיון לכלי ירייה המוגדר על ידי הרשות המוסמכת כצבאי) תחמושת לפי המלצת התאחדות הקליעה.ספורטאי לא אולימפי – יורה פעיל - רישיון לכלי ירייה שאינם משמשים לירי אולימפי: חבר רשום בהתאחדות הקליעה בישראל שלוש שנים ברצף, אשר השתתף בכל עונה בחמש תחרויות המוכרות על ידי התאחדות הקליעה, מתוכן שתי תחרויות בליגה הארצית או באליפות ישראלכלי ירייה לפי המלצת התאחדות הקליעה, בכפוף להגבלות המצוינות בהגדרת התבחין (לא יינתן רישיון לכלי ירייה המוגדר על ידי הרשות המוסמכת כצבאי) תחמושת לפי המלצת התאחדות הקליעה.ציד – בעל רישיון ציד או היתר צידה מאת הרשות לשמירת הטבע והגנים הלאומייםכלי ירייה לפי המלצת הרשות לשמירת הטבע והגנים הלאומיים,
700 כדורים מסוג שייקבע בהמלצת הרשות לשמירת הטבע והגנים הלאומייםצרכים וטרינרייםכלי ירייה המיועד לצרכים וטרינריים בלבד, לפי המלצת משרד החקלאותמורה דרך – מורה דרך מוסמך ופעיל המחזיק רישיון מורה דרך תקף של משרד התיירות ותצהיר, על פי מתכונת הקבועה על ידי הרשות המוסמכתאקדח אחד ו-50 כדוריםחקלאי מוכר – שהוכר הצורך שלו בהחזקת כלי ירייה על ידי קב"ט (קצין ביטחון) המועצות האזוריות במשרד החקלאותאקדח אחד ו-50 כדוריםמזכרת – מי שירש כלי ירייה או מי שיש בידו כלי ירייה ברישיון, ומעוניין להותירו במצב מושבת לצורכי מזכרת. היות שהרשאה זאת תקפה רק לנשק מושבת אדם המחזיק בה אינו מחויב בביצוע מטווחיםכלי ירייה שהוחזק ברישיון, במצב מושבת, ללא תחמושת

בפברואר 2023 הודיע השר לביטחון לאומי דאז, איתמר בן גביר, על רפורמה באגף כלי הירייה. וב-18 באוקטובר 2023 עברה הרפורמה בה הקלו על מספר תבחינים, בכדי להגדיל את נושאי הנשק בישראל.
העילות למתן רישיון לכלי ירייה ברישוי פרטי (מעודכן לנובמבר 2023)שם התבחין והגדרתוסוג כלי הירייה והתחמושתבוגר צה"ל המחזיק בתעודת לוחם כקבוע בהוראות צבא הגנה לישראל, אשר טרם חלפו למעלה מ-20 שנים ממועד שחרורו של מבקש הרישיון משירות סדיר או משירות מילואים פעיל בצבא הגנה לישראל או מיום שהפסיק להחזיק כלי ירייה ברישיוןאקדח אחד ו-100 כדוריםתבחין יישוב זכאי- אישה שהשלימה שנת שירות סדיר או סיימה שנת שירות אזרחיאקדח אחד ו-100 כדוריםלימודים ביישוב זכאי - מי שלומד במשך לפחות יומיים בשבוע ביישוב, אשר לגביו נקבעה זכאות על ידי משטרת ישראלאקדח אחד ו-100 כדוריםכבאי – מתנדב בתפקיד לוחם אש בשירות פעיל, בעל ותק של שנה לפחות בתפקידואקדח אחד ו-100 כדורים
אדם המחזיק ברישיון נשק מחויב לעמוד בדרישות סף מסוימות:
 דרישות סף למתן רישיון פרטי הדרישההערות מי שרשום במשרד הפנים כתושב קבע, ובלבד ששוהה בישראל באופן רציף במשך שלוש שנים לפחות; חריג - אם עלה מכוח חוק השבות  הרשות המוסמכת רשאית למתן רישיון לאזרח ישראל שלא שהה בישראל כאמור, ובלבד ששירת שירות צבאי, שירות לאומי או שירות אזרחי בישראל.בעל שליטה בסיסית בשפה העברית, באופן שיאפשר תשאול, הבנת הוראות וניהול רישום כנדרש. גיל מינימלי לקבלת רישיון:
אזרח ישראל ששירת שירות צבאי, שירות לאומי או שירות אזרחי בישראל – 21. אם ניתן אישור מיוחד משר הביטחון - מגיל 18.אזרח ישראל שלא שירת כאמור – 27.מי שאינו אזרח ישראל – 45. חתימה על הצהרת בריאות החתומה על ידי רופא, אשר עיין בתיקו הרפואי של מבקש הרישיון, לרבות התחייבות לעדכון פקיד הרישוי במקרה של שינוי במצב הבריאותי שהוצהר כמפורט בטופס ייעודי המצוי בלשכות הרישוי ובאתר האינטרנט. עמידה בדרישות ההכשרה הנדרשות.  המבקש אינו זכאי לקבל הרשאה להחזקה או נשיאה של כלי ירייה מבעל רישיון מיוחד, לפי הוראות סעיפים 10-9ג לחוק (אחת מן המטרות הבאות: הגנת יישובים; הגנת מפעלים; נשיאת כלי ירייה מטעם המדינה; סרטים, הצגות והופעות; שירותי שמירה). על אף האמור בתנאי הסף, יוכל המבקש כאמור לקבל רישיון, אם הוכיח קיומה של עילה שאינה למטרות המפורטות בסעיפים 10-9ג לחוק, בהתאמה.
במקרה של שלילת רישיון נשק, אי חידושו או ביטולו ניתן להגיש ערר לגוף אותו השר לביטחון פנים הסמיך לנושא. במקרה בו הערר נדחה, ניתן להגיש עתירה מנהלית לבית הדין לעניינים מנהליים.

טרם טבח שבעה באוקטובר החזיקו 172,384 אזרחים ברישיון נשק, וכעבור כשנה וחצי, במרץ 2025, גדל מספר בעלי הרישיון ל-329,827 אזרחים.

 הליך הגשת הבקשה לרישיון לנשק 
הליך קבלת הרישיון כולל את השלבים הבאים:
 בדיקת זכאות באתר gov.il.
 מילוי טופס מקוון וצירוף המסמכים הנדרשים.
 תשלום אגרה.
 בדיקות רקע פלילי ורפואי.
 השתתפות והצלחה בקורס הכשרה מוסמך הכולל מבחן עיוני ומעשי.
 הנפקת הרישיון ואיסוף הנשק באישור רשמי.

ראו גם
 התיקון השני לחוקת ארצות הברית
 חוקי נשק בארצות הברית

קישורים חיצוניים
 תבחינים (קריטריונים) למתן רישיון להחזקת כלי ירייה ברישוי פרטי, באתר המשרד לביטחון הפנים, נובמבר 2024
 אתר האגף לרישוי כלי ירייה

 רלה מזלי, נשק קל במרחב האזרחי - כמה כלים וכמה פיקוח?, ינואר 2017


 הוצאת רישיון לנשיאת נשק, באתר מילואים
 קבלת רישיון נשק: האם תתאפשר מחיקת רישום משטרתי?, באתר דין - עורכי דין ומידע משפטי בישראל, 24 באוקטובר 2023


[ https://icwl.co.il/ משרד עורכי דין שמתמחה בהוצאת רישיונות נשק ועזרה בערעורים מול האגף לרישוי כלי ירייה]

 הערות שוליים 

קטגוריה:החזקת נשק
נשק